ભગવાન શિવજીનાં અર્ધાંગિની પાર્વતી જે સમયે શિવજીને પ્રાપ્ત કરવા કઠોર તપશ્ચર્યા કરી રહ્યાં હતાં ત્યારે તેમના પ્રેમની પરીક્ષા કરવા ભગવાન શિવજીએ એક બ્રહ્મચારીનું રૂપ ધારણ કરી એમની પાસે આવી પોતાની જ નિંદા કરવા માંડી હતી. ‘તું શંકરને પતિ તરીકે પ્રાપ્ત કરવા આ તપશ્ચર્યા શા માટે કરે છે? તે તારે લાયક જ નથી. તે તો સાવ દ્રરિદ્ર છે તેની તને ખબર નથી લાગતી. એની પાસે રહેવાને ઘર નથી અને પહેરવાને માટે વસ્ત્ર નથી.